Document ID: 32011D0540

KOMISJONI OTSUS,
18. august 2011,
millega muudetakse otsust 2007/589/EÜ seoses uute gaaside ja tegevusalade heidet käsitlevate seire ja aruandluse suuniste lisamisega
(teatavaks tehtud numbri K(2011) 5861 all)
(EMPs kohaldatav tekst)
(2011/540/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ (millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ), (1) mida on muudetud direktiiviga 2004/101/EÜ, (2) direktiiviga 2008/101/EÜ (3) ja määrusega (EÜ) nr 219/2009, (4) ning eelkõige selle artikli 14 lõiget 1 ja artikli 24 lõiget 3
ning arvestades järgmist:
(1)
Direktiiviga 2003/87/EÜ on kehtestatud Euroopa Liidus heitkogustega kauplemise süsteem (edaspidi „HKS”).
(2)
Direktiivi 2003/87/EÜ (mida on muudetud direktiiviga 2004/101/EÜ, direktiiviga 2008/101/EÜ ja määrusega (EÜ) nr 219/2009) artikli 14 lõike 1 kohaselt võttis komisjon vastu otsuse 2007/589/EÜ, millega kehtestatakse kasvuhoonegaaside heiteseire ja aruandluse suunised (5).
(3)
Direktiivi 2003/87/EÜ (mida on muudetud direktiiviga 2004/101/EÜ, direktiiviga 2008/101/EÜ ja määrusega (EÜ) nr 219/2009) artikli 24 lõike 3 kohaselt võib komisjon omal algatusel vastu võtta määruse, milles käsitletakse I lisas loetlemata tegevusalade, käitiste ja kasvuhoonegaaside heitkoguste seiret ja aruandlust, kui sellise heite seiret ja aruandlust on võimalik teostada piisava täpsusega.
(4)
Euroopa Parlamendi ja nõukogu 23. aprilli 2009. aasta direktiivi 2009/29/EÜ (millega muudetakse direktiivi 2003/87/EÜ, et täiustada ja laiendada ühenduse kasvuhoonegaaside saastekvootidega kauplemise süsteemi) (6) artikli 3 kohaselt jätkatakse direktiivi 2003/87/EÜ (mida on muudetud direktiiviga 2004/101/EÜ, direktiiviga 2008/101/EÜ ja määrusega (EÜ) nr 219/2009) artiklite 14 ja 24 kohaldamist kuni 31. detsembrini 2012.
(5)
Direktiiviga 2009/29/EÜ lisatakse HKSi alates 2013. aastast uusi gaase ja tegevusalasid. Komisjon peaks vastu võtma uutest tegevusaladest ja uutest gaasidest tekkiva kasvuhoonegaaside heite seire ja aruandluse suunised, pidades silmas nende tegevusalade lisamist HKSi alates 2013. aastast ja nende võimalikku ühepoolset lisamist HKSi enne 2013. aastat.
(6)
Seepärast tuleks otsust 2007/589/EÜ vastavalt muuta.
(7)
Käesolevas direktiivis ettenähtud meetmed on kooskõlas direktiivi 2003/87/EÜ artiklis 23 nimetatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2007/589/EÜ muudetakse järgmiselt.
1)
Artikkel 1 asendatakse järgmisega:
„Artikkel 1
Käesoleva otsuse lisades I-XIV ja XVI-XXIV sätestatakse direktiivi 2003/87/EÜ I lisas loetletud ja kõnealuse direktiivi artikli 24 lõike 1 kohaselt lisatud tegevusaladest põhjustatud kasvuhoonegaaside heite seire ja aruandluse suunised.
Direktiivi 2003/87/EÜ artiklite 3e või 3f kohaldamiseks vajalike lennutegevuse tonnkilomeetriandmete seire ja aruandluse suunised on esitatud XV lisas. Need suunised põhinevad kõnealuse direktiivi IV lisas sätestatud põhimõtetel.”
2)
Lisade loetelu ja järgmisi lisasid muudetakse järgmiselt.
a)
Lisade loetelu muudetakse vastavalt käesoleva otsuse I lisale.
b)
I lisa muudetakse vastavalt käesoleva otsuse II lisale.
c)
II lisa muudetakse vastavalt käesoleva otsuse III lisale.
d)
IV lisa muudetakse vastavalt käesoleva otsuse IV lisale.
e)
V lisa muudetakse vastavalt käesoleva otsuse V lisale.
f)
VI lisa muudetakse vastavalt käesoleva otsuse VI lisale.
g)
VII lisa muudetakse vastavalt käesoleva otsuse VII lisale.
h)
VIII lisa muudetakse vastavalt käesoleva otsuse VIII lisale.
i)
IX lisa muudetakse vastavalt käesoleva otsuse IX lisale.
j)
X lisa muudetakse vastavalt käesoleva otsuse X lisale.
k)
XI lisa muudetakse vastavalt käesoleva otsuse XI lisale.
l)
XII lisa muudetakse vastavalt käesoleva otsuse XII lisale.
m)
XVI lisa muudetakse vastavalt käesoleva otsuse XIII lisale.
3)
Lisatakse järgmised lisad.
a)
Lisatakse XIX lisa vastavalt käesoleva otsuse XIV lisale.
b)
Lisatakse XX lisa vastavalt käesoleva otsuse XV lisale.
c)
Lisatakse XXI lisa vastavalt käesoleva otsuse XVI lisale.
d)
Lisatakse XXII lisa vastavalt käesoleva otsuse XVII lisale.
e)
Lisatakse XXIII lisa vastavalt käesoleva otsuse XVIII lisale.
f)
Lisatakse XXIV lisa vastavalt käesoleva otsuse XIX lisale.
Artikkel 2
Käesolev otsus on adresseeritud liikmesriikidele.
Brüssel, 18. august 2011

Labels: 20